༅མགོན་པོ་ལེགས་ལྡན་གྱི་སྒོང་བ་རྒྱུན་ཁྱེར་བཞུགས།ལྟ།།དཔལ་ཆེན་པོ་ལ་ཕྱག་འཚལ་ལོ།།འདིར་མགོན་པོ་ལེགས་ལྡན་གྱི་མཆོད་གཏོར་རྒྱུད་ཁྱེར་ནི།གཏོར་ཚོགས་རྣམས་འབྲུ་གསུམ་གྱིས་བརླབས་ལ་ཡི་དམ་གྱི་ང་རྒྱལ་དང་ལྡན་པས།ཧཱུྃ།
དཔལ་ཆེན་ཐུགས་ལས་སྤྲུལ་པའི་སྲས།།མགོན་པོ་ས་བཅུའི་དབང་ཕྱུག་ཆེ།།ལེགས་ལྡན་ནག་པོ་ཚོགས་ཀྱི་བདག།ལྗང་ནག་ཞལ་གསུམ་ཕྱག་དྲུག་པ།།དུར་ཁྲོད་རོལ་པའི་ཆས་ཀྱིས་བརྒྱན།།ཡུམ་ཆེན་
ཀྲོ་ཏི་ཤཱ་རཱི་མ།།གནོད་སྦྱིན་ཁྲོ་བོ་སྲིན་མོའི་ཚོགས།།དབང་མོ་ཉེར་བརྒྱད་གཽ་རཱི་སོགས།།སྤྲུལ་པ་ཡང་སྦྲུལ་འཁོར་དང་བཅས།།ལང་ཀའི་ཡུལ་དང་མ་ལ་ཡ།།ཀོ་ཀ་ཐང་དམར་གནམ་ལྕགས་འབར།།
དྲག་ཤུལ་ཅན་གྱི་རྩེ་མོ་སོགས།།གར་བཞུགས་གནས་ནས་སྤྱན་འདྲེན་གྱི།།སྐད་ཅིག་ཡུད་ལ་གཤེགས་སུ་གསོལ།།ཨོཾ་བྷུར་ཀུར་མ་ཧཱ་ཀཱ་ལ་ཀྲོ་དྷི་ཤཱ་རི་ནག་མོ་ཏི་ལཾ་ཨེ་ཨ་ར་ལི་ཧྲིང་ཧྲིང་ཛཿཛཿས་
མ་ཡ་ཏིཥྛ་ལྷན།མཆོད་པ་ནི།ཧཱུྃ།འདོད་པའི་ཡོན་ཏན་ལྔ་ཡིས་རབ་བརྒྱན་ཅིང་།།ཡེ་ཤེས་ལྔ་ཡི་འོད་ཟེར་རྣམ་པར་འཕྲོ།།དབང་པོ་དྲུག་གི་ཡུལ་ལ་སྤྱོད་ཡུལ་འགྱེད།།དྲི་ཆེན་དྲི་ཆུའི་ཚོགས་ནི
དཔའ་རླབས་འཁྲུག།རཀྟ་དམར་གྱི་རང་བཞིན་རྒྱ་མཚོར་འཁྱིལ།།མཱཾ་ས་ཤ་ཡི་རང་བཞིན་རི་ལྟར་སྤུངས།།ཀེད་རུས་རུས་པའི་རང་བཞིན་རྫ་ལྟར་བསྙིལ།།དཔལ་ལྡན་ལེགས་ལྡན་ཡབ་སྲས་

ཡུམ་དང་བཅས།།གཙོ་དང་འཁོར་དུ་བཅས་པའི་ཐུགས་དམ་བསྐང་།།མེ་ཏོག་ཕྲེང་བ་ལ་སོགས་རིན་ཆེན་དབྱིག།མར་མེ་མུན་སེལ་དྲི་ཞིམ་སྤོས་ཀྱི་མཆོག།བདུད་རྩི་ཡོན་ཆབ་འོ་མ་ཀུན་གྱི་གསོས།།
སྒྲིབ་སེལ་བཤོས་གཙང་དམ་པ་བདུད་རྩིར་བཅས།།དྲང་སྲོང་གཤམ་དཀར་སྐུ་ལ་མཆོད་པར་འབུལ།།ལྷ་མོ་ཨུ་མའི་སྐུ་ལ་མཆོད་པར་འབུལ།།ལེགས་ལྡན་ནག་པོའི་སྐུ་ལ་མཆོད་པར་འབུལ།།
ལྷ་མོ་དུང་སྐྱོང་སྐུ་ལ་མཆོད་པར་འབུལ།།ཨོཾ་བྷུར་ཀུར་ཙནྡ་མ་ཧཱ་ཀཱ་ལ་བཛྲེ་ཤྲཱི་ནི་ཨི་དཾ་བ་ལིདྷ་གྲིཧྞ་གྲི་ཧྞ་སྭཱ་ཧཱ།།ཨོཾ་མ་ཧཱ་ཀཱ་ལ་རཀྐ་དུ་བིད་ཤྲཱི་ནི་ཛཿཔཱུ་ཛ་མེ་གྷ་སྥ་ར་ཎ་ཨརྒྷཾ་དྷུ་པེ་པུཥྤེ་ནས་
ཤཔྟ་རཏྣ་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡེ་ཨཱཿཧཱུྃ།བསྟོད་ཅིང་ཕྲིན་ལས་བཅོལ་བ་ནི།ཧཱུཾ།མཉམ་མེད་མཐུ་མངའ་གཏུམ་ཆེན་མེ་ལྟར་འབར།།མ་རུངས་འཇོམས་མཛད་དགྲ་བགེགས་ཐལ་བར་རློག།
མཐར་བྱེད་གཞོན་ནུ་འཇིགས་པའི་གད་རྒྱངས་ཅན།།སྐལ་ལྡན་དཔའ་བོ་ཁྱོད་ལ་ཕྱག་འཚལ་ལོ།།མགོན་པོ་ཁྱོད་མཆོད་བྱིན་རླབས་ཀྱིས།།ཕྱོགས་དང་དུས་ནི་ཐམས་ཅད་དུ།།སེམས་ཅན་
ལེགས་དོན་འབྱོར་པ་ལ།།དགྲ་བགེགས་རྣམ་པ་ཀུན་མེད་ཤོག།རྟ་དང་བ་ལང་ནོར་དང་འབྲུ།།བུ་ཚེ་ཕ་མ་གཉེན་བཤེས་རྣམས།།དགེ་ཞིང་ཚེ་རིང་ནད་མེད་པར།།ཐམས་ཅད་འབྱོར་པར་ལྡན་པར་

མཛོད།།འགྲོ་བ་ཉེས་མེད་བདེ་གྱུར་ཅིང་།།ནད་དང་མུ་གེ་ཀུན་བྲལ་ནས།།རྒྱལ་པོ་དགེ་ཞིང་ངེས་པ་རྣམས།།ཆོས་ཀྱི་རྒྱལ་སྲིད་བསྐྱང་བར་ཤོག།བདེ་བར་གཤེགས་པའི
བསྟན་པ་འདི།།ཕྱོགས་བཅུ་ཀུན་ཏུ་རྒྱས་པ་དང་།།མྱུར་དུ་སེམས་ཅན་ཐམས་ཅད་ཀྱང་།།ཆོས་ཀྱི་སྣོད་དུ་འགྱུར་བར་ཤོག།དགེ་བ་སེམས་ཅན་ལ་བསྔོ་ཞིང་།།མགོན་པོ་ཁྱོད་མཆོད་བྱིན་རླབས
ཀྱིས།བདག་ཅག་འཁོར་དང་བཅས་པ་རྣམས།།ལོངས་སྤྱོད་རྣམ་གཉིས་རྫོགས་པར་སྨོན།།བདག་ཅག་བྱང་ཆུབ་མཆོག་ཐོབ་ནས།།ཁྱོད་དང་མི་འབྲལ་འགྲོགས་པར་ཤོག།རྣམ་པའང
ཚང་གི་རྒྱན་འདོན་སྟབས་བདེ་ཞིག་དགོས་ཞེས་མཛོད་པ་འོད་ཟེར་གཞན་ཕན་གྱིས་བསྐུལ་བའི་ངོང་རིག་འདོན་འཇིགས་མེད་གླིང་པས་སོ།།